Διερεύνηση των παραγόντων που σχετίζονται με τη γυναικοκτονία από άνδρα ερωτικό σύντροφο
Creators: name: Γαγανάκης, Εμμανουήλ Κωνσταντίνου
Publisher: name: Aristotle University of Thessaloniki
Year: 2024
Subjects: Γυναικοκτονία
Παράγοντες
Ψυχική υγεία δραστών
Intimate partner femicide
Factors
Mental health of perpetrators

description: Η γυναικοκτονία στο πλαίσιο ερωτικής ετεροφυλικής σχέσης, αποτελεί τη συχνότερη μορφή δολοφονίας γυναίκας και ένα παγκόσμιο φαινόμενο που απαιτεί σύνθεση θεωριών για την ερμηνεία του. Στόχοι της παρούσας ανασκόπησης είναι να εντοπισθούν οι παράγοντες που σχετίζονται με αυξημένο κίνδυνο γυναικοκτονίας ερωτικής συντρόφου, να διερευνηθούν τα ψυχολογικά χαρακτηριστικά και οι υποτύποι δολοφόνων ερωτικής συντρόφου καθώς και τα θέματα ψυχικής υγείας που εμφανίζουν οι δράστες και τα θύματα. Μεθοδολογία: Μετά από διερεύνηση σε 3 μηχανές αναζήτησης επιλέχθηκαν οι μελέτες στις οποίες υπήρχε περιγραφή πληθυσμού όπου έγινε δολοφονία γυναίκας από άνδρα νυν ή πρώην ερωτικό της σύντροφο αλλά και που μελέτησαν παράγοντες που σχετίζονται με τη γυναικοκτονία ή χαρακτηριστικά του δράστη και του θύματος. Στις 51 μελέτες που εντοπίσθηκαν καταδεικνύονται σαν σημαντικότεροι παράγοντες κινδύνου για γυναικοκτονία ερωτικής συντρόφου χαρακτηριστικά του δράστη όπως η ανεργία, το ιστορικό προηγούμενης εγκληματικότητας, η κατοχή όπλου, η χρήση ψυχοδραστικών ουσιών και το ιστορικό αυτοκτονικού ιδεασμού και ψυχικής διαταραχής, επιπλέον η κάθε μορφής βία που προϋπήρχε στην ερωτική σχέση και ο πρόσφατος χωρισμός καθώς και κοινωνικοί παράγοντες που σχετίζονται με δείκτες ανισότητας των φύλων. Στις περισσότερες μελέτες που περιγράφουν υποτύπους καταγράφονται 4 διαφορετικοί τύποι δράστη, ενώ σαν σύνολο οι δολοφόνοι της ερωτικής συντρόφου τους παρεκκλίνουν από το γενικό πληθυσμό στους τομείς εγκληματικότητας και ψυχοπαθολογίας, αλλά είναι πιο συμβατικοί κοινωνικά και με λιγότερη εγκληματική δράση συγκριτικά με άλλους δολοφόνους. Η γυναικοκτονία ερωτικής συντρόφου δεν είναι ένα απρόβλεπτο έγκλημα, και παρόλο που οι δράστες αποτελούν μια ετερογενή ομάδα, υπάρχουν ενδείξεις κινδύνου που μπορούν να γίνουν ευκαιρίες για πρόβλεψη και παρέμβαση.
description: Intimate heterosexual partner femicide is the commonest type of femicide, and a universal phenomenon which requires a synthesis of different explanatory theories. The aims of the present review are to identify the risk factors for intimate partner femicide, to explore the psychological characteristics and the subtypes of the perpetrators and the mental health problems of the perpetrators and the victims. After searching in 3 databases, studies were included that described a population of intimate partner femicides by a male perpetrator and they also studied factors or characteristics of perpetrators and victims related to femicides. In the 51 selected studies the most prominent risk factors were characteristics of the perpetrator, as unemployment, history of criminality, possession of a gun, history of substance abuse, suicidal ideation and mental health disorder, in addition to previous violence in the relationship and recent separation and social factors related to indexes of gender inequality. Most studies exploring subtypes of perpetrators described 4 different types, although as a whole, the murderers of a woman partner, diverge from the general population in the domain of criminality and psychopathology but they are more socially conventional with less criminal history compared with other killers. Intimate partner femicide is not an unpredictable crime and although male perpetrators constitute an heterogenous group, there are indicators of risk which could become opportunities for prevention and intervention.